Iðnaðargjald Greinargerð/athugasemdir úr lagafrumvarpi, mál nr. 596

1199. Frumvarp til laga um breyting á lögum nr. 48/1975, um iðnaðarmálagjald, ásamt síðari breytingum.

(Lagt fyrir Alþingi á 116. löggjafarþingi 1992–93.)

1. gr.

1. gr. laganna orðast svo:

Leggja skal 0,09% gjald, iðnaðarmálagjald, á allan iðnað í landinu. Skal gjaldstofn þess vera velta, sbr. 11. og 12. gr. laga nr. 50/1988, um virðisaukaskatt, með síðari breytingum.

Iðnaðarmálagjald skal lagt á af skattstjórum og innheimt af innheimtumönnum ríkisins. Gjalddagi skal vera 1. ágúst ár hvert og má taka gjaldið lögtaki, sbr. lög nr. 29 16. desember 1885.

Iðnaðarmálagjald skal vera frádráttarbært sem rekstrarkostnaður við álagningu tekjuskatts svo og tekjuútsvars ef um er að ræða. Óheimilt er að leggja gjaldið við verð á vörum eða þjónustu iðnfyrirtækja.

Á eftir 1. gr. kemur ný grein, sem verður 2. gr., og orðast svo:

Til iðnaðar telst öll starfsemi sem fellur undir atvinnugreinanúmer 200–499 í atvinnuvegaflokkun Hagstofunnar: 848 Hugbúnaðarþjónusta; 865 Rakarastofur; 866 Hárgreiðslu- og snyrtistofur; 867 Ljósmyndastofur.

Undanþegin gjaldinu er eftirfarandi starfsemi:

- Fyrirtæki að öllu leyti í eign opinberra aðila svo og fyrirtæki sem stofnuð eru samkvæmt sérstökum lögum til að vera eign opinberra aðila að verulegu leyti, nema annars sé getið í þeim lögum.

- Fiskiðnaður, atvinnugreinanúmer 203, 204, 312, 313, 314; Slátrun- og kjötiðnaður, atvinnugreinanúmer 201; Mjólkuriðnaður, atvinnugreinanúmer 202, sbr. atvinnuvegaflokkun Hagstofunnar.

2. gr. laganna, sem verður 3. gr., orðast svo:

Tekjum af iðnaðarmálagjaldi skal skipta að jöfnu milli Félags íslenskra iðnrekenda og Landssambands iðnaðarmanna eða þær renna óskiptar til félags sem myndað verður með samruna þessara samtaka. Félögin ráðstafa tekjunum til þess að vinna að eflingu iðnaðar og iðnþróunar í landinu. Þau skulu senda iðnaðarráðuneytinu árlega skýrslu um ráðstöfun andvirðis þess.

3. gr. laganna, sem verður 4. gr., orðast svo:

Lög þessi öðlast gildi 1. janúar 1994 og skal í fyrsta sinn lagt á iðnaðarmálagjald samkvæmt þeim árið 1994 á gjaldstofn ársins 1993.

Iðnaðarmálagjaldið lækkar í 0,06% árið 1996 á gjaldstofn ársins 1995 og lækkar í 0,03% árið 1997 á gjaldstofn ársins 1996.

Iðnaðarmálagjald skal leggja á í síðasta sinn árið 1997 á gjaldstofn ársins 1996. Eftir það falla lögin úr gildi.

2. gr.

Lög þessi öðlast þegar gildi.

Athugasemdir við lagafrumvarp þetta.

Nauðsynlegt er að gera breytingar á lögum um iðnaðarmálagjald vegna þess að aðstöðugjald hefur verið fellt niður og einnig stendur til að breyta rekstrarformi Iðnlánasjóðs og fella niður iðnlánasjóðsgjald.

Í frumvarpinu er gert ráð fyrir að þeir sem greiða gjaldið verði þeir sömu og hingað til, að því undanskildu að lagt er til að hugbúnaðarþjónusta eða hugbúnaðariðnaður falli undir iðnað í skilningi laganna.

Helstu breytingar, sem felast í frumvarpinu, eru þessar:

Gjaldstofninn verður nú velta, sbr. skilgreiningu 11. og 12. gr. laga um virðisaukaskatt, í stað gamla aðstöðugjaldsstofnsins.

Gjaldhlutfallið verður 0,09%. Þetta hlutfall tryggir svipaðar tekjur af þessu gjaldi og verið hefur undanfarin ár.

Þar sem Sölustofnun lagmetis hefur verið lögð niður og Samband íslenskra samvinnufélaga hefur ekki lengur með höndum neinn iðnrekstur geta þessir aðilar ekki verið viðtakendur iðnaðarmálagjalds.

Gert er ráð fyrir að iðnaðarmálagjaldið lækki í áföngum. Fyrst úr 0,09% í 0,06% árið 1996 og úr 0,06% í 0,03% árið 1997. Í frumvarpinu er gert ráð fyrir að iðnaðarmálagjaldið verði innheimt í síðasta sinn árið 1997 og verði eftir það úr sögunni.

Forsenda þess að iðnaðarmálagjaldið lækki í áföngum og falli að lokum brott er að frumvarp til laga um Íslenska fjárfestingarbankann hf. nái fram að ganga, enda er þetta frumvarp lagt fram í tengslum við frumvarpið um ÍFB.

Fylgiskjal.

Iðnaður.

Byggt á atvinnuvegaflokkun Hagstofunnar.

30 Fiskiðnaður

203 Frysting, söltun og hersla

204 Síldarsöltun

312 Hvalvinnsla

313 Lifrarbræðsla, lýsishreinsun og -hersla

314 Síldar- og fiskmjölsvinnsla

31 Matvælaiðnaður annar en fiskiðnaður

201 Slátrun og kjötiðnaður

202 Mjólkuriðnaður

205 Niðursuða, niðurlagning o.fl.

206 Brauð- og kökugerð

207 Kexgerð

208 Sælgætisgerð

209 Annar matvælaiðnaður

211 Áfengisiðnaður

213 Öl- og gosdrykkjagerð

220 Tóbaksiðnaður

32 Vefjariðnaður, skó- og fatagerð, sútun o.fl.

231 Ullarþvottur, spuni og vefnaður

232 Prjónavöruframleiðsla

233 Veiðarfæraiðnaður

239 Spunavöruiðnaður ót. a.

241 Skógerð önnur en gúmmískógerð

243 Fatagerð

244 Framleiðsla á öðrum vefnaðarvörum

291 Sútun og önnur verkun skinna

293 Leðurvörugerð

33 Trjávöruiðnaður

252–259 Ýmis trjávöruiðnaður

261 Húsgagnagerð, innréttingasmíði o.fl.

34 Pappírsiðnaður

272 Pappa- og pappírsvörugerð

281–284 Prentun blaðaútgáfa o.fl.

35 Efnaiðnaður

311 Kemískur undirstöðuiðnaður

315 Málningar-, lakk- og límgerð

319 Sápu- og þvottaefnagerð

329 Asfalt- og tjörupappagerð

398 Plastvöruiðnaður ót. a.

36 Steinefnaiðnaður

332 Gleriðnaður, þar með talin speglagerð

333 Leirsmíði, postulínsiðnaður

334 Sementsgerð

335 Grjót-, malar- og sandnám

336 Saltvinnsla, sjóefnavinnsla

339 Steinsteypugerð og annar steinefnaiðnaður

37 Ál- og kísiljárnsframleiðsla

341 Kísiljárnframleiðsla

342 Álframleiðsla

38 Málmsmíði, vélaviðgerðir, skipasmíðar og -viðgerðir

350 Málmsmíði, vélaviðgerðir

381 Skipasmíði, skipaviðgerðir

39 Ýmis iðnaður og viðgerðir

386 Flugvélaviðgerðir

389 Önnur flutningatækjagerð og viðgerðir

391 Smíði og viðgerðir mælitækja

394 Skartvörugerð, góðmálmasmíði

395 Smíði og viðgerðir hljóðfæra

397 Burstagerð o.fl.

399 Iðnaður ót. a.

50 Byggingarstarfsemi

410 Bygging og viðgerð mannvirkja

420 Byggingarstarfsemi einkaaðila í eigin þágu

425 Eigin vinna húsbyggjenda og bænda vegna nýframkvæmda

431 Vega- og brúargerð opinberra aðila

432 Hafnar- og vitaframkvæmdir opinberra aðila

433 Raforkuvera- og raforkuframkvæmdir

434 Símaframkvæmdir

438 Starfsemi Viðlagasjóðs

439 Önnur byggingarstarfsemi opinberra aðila

450 Unglingavinna sveitarfélaga

490 Starfsemi ræktunarsambanda o.fl.

491 Húsasmíði

492 Húsamálun

493 Múrun

494 Pípulagning

495 Rafvirkjun

496 Veggfóðrun, gólfdúkalagning

497 Teppalögn o.fl.

Ýmis annar iðnaður.

242 Skóviðgerðir

300 Gúmvörugerð, hjólbarðaviðgerðir

370 Smíði og viðgerð raftækja

383 Bílaviðgerðir o.fl.

385 Reiðhjólaviðgerðir

393 Úra- og klukkuviðgerðir

848 Hugbúnaðarþjónusta

865 Rakarastofur

866 Hárgreiðslu- og snyrtistofur

867 Ljósmyndastofur.